**NJOFTIM**

**MBI MUNDËSINË E APLIKIMIT PËR 2 GRANTE**

**SHKËMBIM STAFI, NË KUADËR TË PROJEKTIT ERASMUS+**

**Key Action 1
– Mobility for learners and staff –
Higher Education Student and Staff Mobility**

**Inter-institutional agreement 2018-2027
between POLYTECHNIC UNIVERSITY OF TIRANA AND FACHHOCHSCHULE BIELEFELD UNIVERSITY OF APPLIED SCIENCES**

Në kuadër të projektit ERASMUS + në bashkëpunim me Universitetin e Shkencave të Aplikuara të **Fachhochschule Bielefeld** në **Gjermani,** mirëpresim aplikime për 2 grante mësimdhënie në Universitetin e Shkencave të Aplikuara të Fachhochschule Bielefeld, Gjermani, për një periudhë 1 javore (5 + 2), gjatë semestrit të parë, viti akademik 2025-2026. Leksionet do të zhvillohen në programet e ofruara në Anglisht si më poshtë:

* **English-taught bachelor programme Industrial Engineering**
* **English-taught Bachelor programme Mechatronics.**

Minimumi i orëve të mësimdhënies është 8 orë në javë (e cila korrespondon me numrin minimal të orëve të financuara nga Erasmus+ KA171)

**Dokumentat e nevojshme për aplikim:**

* CV e aplikantit (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuar për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement (Staff Mobility for Teaching) për stafin akademik në universitetin pritës\*\*\*.

*\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT: Deri më 24 Qershor 2025***

Për informacione shtesë në lidhje me procesin e aplikimit në UPT mund të kontaktoni në email: tspahiu@fim.edu.al , abeqo@upt.al , rkodra@upt.al